Петко Р. Славейков
Прославило се Търново

chitanka.info

Прославило се Търново

със славни гърци владици,

най си се много прослави

със Панарета делия,

делия, дели башия,

лудия гръцки владика.

Како гидия ходеше,

враня си коня яздеше,

окачен топуз носеше,

селата обикаляше,

сякак народа дереше

и грешни пари береше;

попове си яздеше,

груби им думи думаше:

— Де гиди, старци, магарци!

А кметовете псуваше,

псуваше и ги биеше,

калпаците им хвърляше

и „толуми“ им думаше.

А йощ се повеч прослави

наше Велико Търново

със Неофита мъдрия,

мъдрия и лукавия…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.